Middelsstore til ganske store (vingespenn gjerne 70 – 100 mm) sommerfugler, vingene er som oftest sterkt flikete, hvite eller blekgule med smale, brune tverrstriper. Ved bakvingens bakkant er det gjerne noe gult. Antennene er snaut halvparten så lange som forvingene og markert kølleformede. Forvingenes framhjørner er ofte trukket litt ut, og bakvingene har ofte en lang, tynn «stjert» bakerst. Larvene er sylindriske og nakne med lange, tynne, hornlignende utvekster på hodekapselen.